
DR.30.9.2003 97 
 

dibenarkan untuk membeli dua unit rumah kediaman, setiap satu yang berharga RM150 
ribu ke atas.  Dalam hal ini kementerian tiada halangan sekiranya terdapat pemaju yang 
dapat menyediakan jenis-jenis perumahan yang menarik cita rasa golongan ini di kawasan 
Bukit Tinggi, Bentong, Pahang. 

Tuan Yang di-Pertua, Yang Berhormat bagi Baling telah menyeru supaya 
diperbanyakkan lagi kegiatan seni Islam dalam program seni dan budaya yang dianjurkan 
oleh Kementerian Kebudayaan, Kesenian dan Pelancongan.  Aktiviti-aktiviti seni budaya 
yang diterajui oleh Kementerian Kebudayaan, Kesenian dan Pelancongan Malaysia adalah 
berlandaskan dasar kebudayaan kebangsaan di mana salah satu prinsip ialah Islam 
menjadi unsur penting dalam pembentukan kebudayaan kebangsaan. 

 Dengan prinsip ini, kementerian sentiasa melaksanakan aktiviti-aktiviti yang 
mempunyai unsur Islam dalam bentuk persembahan, pameran, penyelidikan dan seminar-
seminar serta dalam menyediakan garis panduan-garis panduan.  Ia dilaksanakan bukan 
sahaja oleh kementerian tetapi juga diadakan melalui kerjasama dengan institusi seperti 
Jabatan Kemajuan Islam, Dewan Bahasa dan Pustaka, institusi pengajian tinggi dan NGO 
termasuk juga negara luar seperti Iran, Mesir dan China.Antara aktiviti pameran bercorak 
Islam yang dianjurkan oleh kementerian saya melalui Jabatan Muzium dan Antikuiti adalah 
seminar dan pameran Tamadun Islam …… 

 Timbalan Yang di-Pertua [Datuk Lim Si Cheng]:  Yang Berhormat, Kemaman. 

 Datuk Fu Ah Kiow:  Nanti, saya habiskan dahululah.   

 Tuan Abd. Rahman bin Yusof:  Habis? 

 Datuk Fu Ah Kiow:  Habis dahulu, saya beri peluang ya.  Yang kedua, 
pameran Al-Quran mushaf Othman, Busana Muslim 2001, pameran Seni Islam Muslim di 
China, Kesenian Islam di Mesir, Inside Mecca.  Persembahan teater berunsur Islam juga 
sering dipersembahkan khususnya melalui Pejabat Kebudayaan dan Kesenian Negeri, 
antaranya ialah Asyaf Filkahfi persembahan di Balai Islam Kota Bharu Kelantan dan USM 
Pulau Pinang, Jihad Putera Islam di Hotel Perdana, Kota Bharu dan Serambi Mekah iaitu 
satu persembahan di USM Pulau Pinang.  Qasidah bersajak dipersembahkan di Kelantan, 
Terengganu dan Pahang.   

Terdapat juga persembahan-persembahan yang diselitkan kesenian Islam, 
contohnya Simfoni Gendang dimulakan dengan paluan beduk masjid.Di samping itu, 
pembacaan puisi sering dianjurkan oleh Pejabat Kebudayaan dan Kesenian Negeri dengan 
kerjasama NGO budaya setempat dan ini adalah merupakan aktiviti berterusan dianjurkan 
setiap tahun.  Ya, sila. 

 Tuan Abd. Rahman bin Yusof:  Tuan Yang di-Pertua, terima kasih.  Saya reflect 
back mengenai jawapan Datuk tadi mengenai penarikan mereka untuk bermastautin di 
Malaysia mengadakan rumah-rumah berkualiti tinggi hidup yang menarik mereka yang 
mempunyai pendapatan ataupun ciri yang tinggi untuk tinggal di Malaysia.  Saya juga baca 
banyak rencana yang telah ditulis termasuk surat khabar The Straits Times Singapura yang 
banyak menonjolkan bahawa Malaysia ini mempunyai ramai wanita yang menarik untuk 
menjadi pilihan kepada mereka yang ingin ke Malaysia. 

 Dan dalam laporan terbaru, World Health Organization pada nisbah penduduk 
Malaysia dan pelacur, Malaysia mempunyai nisbah paling tinggi pelacur di Malaysia, 
adakah attraction baru  untuk datang ke Malaysia ini merupakan attraction untuk mari 
melacur di Malaysia ataupun apakah. ….[Beberapa Ahli menyampuk]  ini baca World Health 
Organization punya report ini. 

 Jadi, adakah hasil daripada yang diusahakan oleh Malaysia untuk mendapatkan 
lebih ramai pelancong untuk melacur? 

 Datuk Fu Ah Kiow:  Tuan Yang di-Pertua, jawapan ialah tidak.  Mereka bukan 
sasaran kita, sasaran kita telah jelas seperti terkandung dalam garis panduan, jadi tidak 
payahlah Yang Berhormat setiap kali membangkitkan isu-isu yang bukan-bukan, kalau 
hendak bertanya, tanyalah tentang ‘Malaysia Rumahku Kedua’, tepat dengan soalan, 
jangan lari daripada ‘Malaysia My Second Home’ punya tajuk.  Ya, silakan. 

  



dibenarkan untuk membeli dua unit rumah kediaman, setiap satu yang berharga RM150 ribu ke atas. Dalam hal ini kementerian tiada halangan sekiranya terdapat pemaju yang dapat menyediakan jenis-jenis perumahan yang menarik cita rasa golongan ini di kawasan Bukit Tinggi, Bentong, Pahang. Tuan Yang di-Pertua, Yang Berhormat bagi Baling telah menyeru supaya diperbanyakkan lagi kegiatan seni Islam dalam program seni dan budaya yang dianjurkan oleh Kementerian Kebudayaan, Kesenian dan Pelancongan. Aktiviti-aktiviti seni budaya yang diterajui oleh Kementerian Kebudayaan, Kesenian dan Pelancongan Malaysia adalah berlandaskan dasar kebudayaan kebangsaan di mana salah satu prinsip ialah Islam menjadi unsur penting dalam pembentukan kebudayaan kebangsaan. Dengan prinsip ini, kementerian sentiasa melaksanakan aktiviti-aktiviti yang mempunyai unsur Islam dalam bentuk persembahan, pameran, penyelidikan dan seminar- seminar serta dalam menyediakan garis panduan-garis panduan. Ia dilaksanakan bukan sahaja oleh kementerian tetapi juga diadakan melalui kerjasama dengan institusi seperti Jabatan Kemajuan Islam, Dewan Bahasa dan Pustaka, institusi pengajian tinggi dan NGO termasuk juga negara luar seperti Iran, Mesir dan China.Antara aktiviti pameran bercorak Islam yang dianjurkan oleh kementerian saya melalui Jabatan Muzium dan Antikuiti adalah seminar dan pameran Tamadun Islam ...... Timbalan Yang di-Pertua [Datuk Lim Si Cheng]: Yang Berhormat, Kemaman. Datuk Fu Ah Kiow: Nanti, saya habiskan dahululah. Tuan Abd. Rahman bin Yusof: Habis?. Datuk Fu Ah Kiow: Habis dahulu, saya beri peluang ya. Yang kedua, pameran Al-Quran mushaf Othman, Busana Muslim 2001, pameran Seni Islam Muslim di China, Kesenian Islam di Mesir, Inside Mecca. Persembahan teater berunsur Islam juga sering dipersembahkan khususnya melalui Pejabat Kebudayaan dan Kesenian Negeri, antaranya ialah Asyaf Filkahfi persembahan di Balai Islam Kota Bharu Kelantan dan USM Pulau Pinang, Jihad Putera Islam di Hotel Perdana, Kota Bharu dan Serambi Mekah iaitu satu persembahan di USM Pulau Pinang. Qasidah bersajak dipersembahkan di Kelantan, Terengganu dan Pahang. Terdapat juga persembahan-persembahan yang diselitkan kesenian Islam, contohnya Simfoni Gendang dimulakan dengan paluan beduk masjid.Di samping itu, pembacaan puisi sering dianjurkan oleh Pejabat Kebudayaan dan Kesenian Negeri dengan kerjasama NGO budaya setempat dan ini adalah merupakan aktiviti berterusan dianjurkan setiap tahun. Ya, sila. Tuan Abd. Rahman bin Yusof: Tuan Yang di-Pertua, terima kasih. Saya reflect back mengenai jawapan Datuk tadi mengenai penarikan mereka untuk bermastautin di Malaysia mengadakan rumah-rumah berkualiti tinggi hidup yang menarik mereka yang mempunyai pendapatan ataupun ciri yang tinggi untuk tinggal di Malaysia. Saya juga baca banyak rencana yang telah ditulis termasuk surat khabar The Straits Times Singapura yang banyak menonjolkan bahawa Malaysia ini mempunyai ramai wanita yang menarik untuk menjadi pilihan kepada mereka yang ingin ke Malaysia. Dan dalam laporan terbaru, World Health Organization pada nisbah penduduk Malaysia dan pelacur, Malaysia mempunyai nisbah paling tinggi pelacur di Malaysia, adakah attraction baru untuk datang ke Malaysia ini merupakan attraction untuk mari melacur di Malaysia ataupun apakah. ....[Beberapa Ahli menyampuk] ini baca World Health Organization punya report ini. Jadi, adakah hasil daripada yang diusahakan oleh Malaysia untuk mendapatkan lebih ramai pelancong untuk melacur?. Datuk Fu Ah Kiow: Tuan Yang di-Pertua, jawapan ialah tidak. Mereka bukan sasaran kita, sasaran kita telah jelas seperti terkandung dalam garis panduan, jadi tidak payahlah Yang Berhormat setiap kali membangkitkan isu-isu yang bukan-bukan, kalau hendak bertanya, tanyalah tentang 'Malaysia Rumahku Kedua', tepat dengan soalan, jangan lari daripada 'Malaysia My Second Home' punya tajuk. Ya, silakan.